== Første dom ==
=== Drabet på sin mor ===
[[Fil:Cape Hatteras lighthouse North Carolina.jpg|thumb|Stranden Cape Hatteras på den amerikanske østkyst, hvor Peter og faderen Ole begravede Anna Schaftner Lundin i april 1991.]] Drabet på Anna Schaftner Lundin fandt sted omkring den 1. april 1991 (den præcise dato er aldrig blevet fastslået med sikkerhed). Peter Lundin var 19 år gammel, og der havde på dette tidspunkt længe hersket kaos i familien i [[Maggie Valley (North Carolina)|Maggie Valley]] i [[North Carolina]]. Der blev ofte drukket tæt, og både sønnen Peter og hans far Ole var ofte voldelige over for deres mor og hustru. Situationen havde før været så alvorlig, at familiens naboer adskillige gange havde tilkaldt politiet, men der kom aldrig nogen anmeldelse ud af politiets besøg.<ref>Palle Bruus Jensen, "Sagen Lundin" (2003), side 42.</ref>
Levende_personer Personbillede_savnes Jura Kriminalitet